سری لنکا میں اردو

سری لنکا میں سنہالا اور تمل سرکاری زبانوں کا موقف رکھتی ہیں۔ اس کے علاوہ انگریزی زبان کثیرالاستعمال ہے۔ تاہم پاکستان کے ساتھ بڑھتے ہوئے تجارتی تعلقات کی وجہ سے یہاں کے عوام میں اردو کے لیے نئی دلچسپی پیدا کر دی ہے۔ اس کے علاوہ کئی لنکائی طالب علم پاکستان میں اعلٰی تعلیم حاصل کرنا چاہتے ہیں جس کے لیے اردو معاون زبان ثابت ہوتی ہے۔

 بابائے اردو مولودی عبد الحق اردو لینگویج سنٹر 
اکتوبر 2015ء میں پاکستانی سفارتخانے کے توسط سے اس ملک میں اردو زبان کی تدریس کا پہلا مرکز قائم ہوا۔ یہ مرکز مولوی عبدالحق کے نام سے موسوم کیا گیا ہے جو اردو زبان کے فروغ اور اس کی ترقی کے لیے کوشاں تھے۔ افتتاحی اجلاس میں سفیر شکیل حسین کے ایک بیان کے مطابق یہ مرکز طلبہ کو زبان کی مفت تدریس فراہم کرے گا۔First ever Urdu Language Centre in Sri Lanka inaugurated | The Sunday Times Sri Lanka اس موقع پر عبد الحمید محمد فوزی بھی موجود تھے جو اس وقت سری لنکا کے وزیر برائے قومی یکجہتی اور مصالحت رہے تھے۔

 ملک اور اردو ادب 
سری لنکا میں اردو ادب اور اردو مطالعہ کی روایت اگرچہ برصغیر کے دیگر ممالک کی نسبت محدود ہے، تاہم یہاں کے مصنفین اور محققین نے اردو زبان میں قابلِ ذکر تحریری خدمات انجام دی ہیں۔ سری لنکا سے متعلق اردو ادب میں زیادہ تر حصہ سفرنامہ نگاری اور جنوب ایشیائی ثقافت کے مطالعات پر مشتمل ہے۔ محمد اکبر خان اکبر کی کتاب جادونگری میں اذان سری لنکا کے معاشرتی اور تاریخی پہلوؤں کا مشاہدہ پیش کرتی ہے۔https://kitaabnama.org/6845/ اسی نوعیت کا ایک اہم سفرنامہ سری لنکا کہانی: سفرنامہ دبئی اور سری لنکا ہے جو راؤ اطہر اخلاق نے تحریر کیا۔https://urdubook.com/products/sri-lanka-kahani-safarnama-dubai-aur-sri-lanka مزید برآں سری لنکا کا منفرد سفرنامہ بھی اردو قارئین میں معروف ہے، جسے فیروز سنز لاہور نے شائع کیا۔https://www.facebook.com/100064691632307/posts/2703381803286712/ طاہر انوار پاشا کی تصنیف سری لنکا: چائے کے باغات اور ساحلوں کا ملک ملک کے جغرافیہ، تہذیب اور قدرتی مناظر کا جامع تعارف پیش کرتی ہے۔https://www.facebook.com/p/سری-لنکاچائے-کے-باغات-اور-ساحلوں-کا-ملک-61556729285914/ سری لنکا کے مقامی مصنف چندنا وِجیکون کی کتاب علی جناح: سلور وائس آف ایشیا بھی قابلِ ذکر ہے، جس میں پاکستان کے بانی محمد علی جناح کی شخصیت کو جنوب ایشیائی تناظر میں پیش کیا گیا ہے۔https://www.express.pk/story/2582373 اسی طرح اردو سری لنکا جیسے معلوماتی ذخائر ملک کی تاریخ، مذہبی تنوع اور ثقافتی پس منظر کو اردو میں عام فہم انداز میں پیش کرتے ہیں۔https://www.scribd.com/document/946008703/Urdu-Sirilanka اگرچہ سری لنکا میں اردو کتابوں کی تعداد زیادہ نہیں، تاہم ان تصانیف نے اردو قارئین کو جزیرہ نما ملک کے متعلق مستند معلومات فراہم کی ہیں اور برصغیر–سری لنکا کے ادبی و تہذیبی روابط کو نمایاں کیا ہے۔

 مزید دیکھیے 
 سری لنکا
 اردو

 حوالہ جات 

زمرہ:اردو بلحاظ ملک
زمرہ:سری لنکا کی زبانیں